**ПРЕДЛАГАЧ:** ВЛАДАТА НА РЕПУБЛИКА СЕВЕРНА МАКЕДОНИЈА

 PROPOZUES: QEVERIA E REPUBLIKËS SË MAQEDONISË SË VERIUT

**ПРЕТСТАВНИЦИ:**

ИЗЕТ МЕЏИТИ, МИНИСТЕР ЗА ЖИВОТНА СРЕДИНА И ПРОСТОРНО ПЛАНИРАЊЕ

АНЕ ЛAШКОСКА, ЗАМЕНИК НА МИНИСТЕРОТ ЗА ЖИВОТНА СРЕДИНА И ПРОСТОРНО ПЛАНИРАЊЕ

PËRFAQËSUES:

IZET MEXHITI, MINISTRI I MJEDISIT JETËSOR DHE PLANIFIKIMIT HAPËSINOR

ANE LASHKOSKA, ZËVENDËSMINISTRE E MJEDISIT JETËSOR DHE PLANIFIKIMIT HAPËSINOR

**ПОВЕРЕНИЦИ:**

БИЛЈАНА ТЕШЕВА ЃОРГИЕВСКА , РАКОВОДИТЕЛ НА СЕКТОР ЗА ПРАВНИ И ОПШТИ РАБОТИ

TË BESUESHËM:

BILJANA TESHEVA GJORGIEVSKA, UDHËHEQËSE E SEKTORIT PËT PUNË JURIDIKE DHE TË PËRGJITHSHME

**ПРЕДЛОГ НА ЗАКОН**

**ЗА ИЗМЕНУВАЊЕ И ДОПОЛНУВАЊЕ НА ЗАКОНОТ ЗА УПРАВУВАЊЕ СО БАТЕРИИ И АКУМУЛАТОРИ И ОТПАДНИ БАТЕРИИ И АКУМУЛАТОРИ (\*)**

 (Скратена постапка)

Скопје, март 2025 година

ВОВЕД

1. ОЦЕНА НА СОСТОЈБИТЕ ВО ОБЛАСТА ШТО ТРЕБА ДА СЕ УРЕДИ СО ЗАКОНОТ И ПРИЧИНИ ЗА ДОНЕСУВАЊЕ НА ЗАКОНОТ

Царинската управа повеќепати се обрати до Министерството за животна средина и просторно планирање со цел да ги посочи проблемите со кои се соочува во поглед на обврските пропишани за царинскиот орган во Законот за управување со батерии и акумулатори и отпадни батерии и акумулатори (Сл. Весник на РСМ бр.176/21 и бр.3/2025), каде е пропишано дека Царинскиот орган нема да дозволи увоз на наведените производи доколку правното лице не е регистрирано во регистрите пропишани со Законот за проширена одговорност на производители за управување со посебни текови на отпад (Сл. Весник на РСМ бр. 215 /21 и бр.73/24).

Имено, Царинскиот орган своите функции и законски надлежности ги извршува целосно дигитализирано, со примена на електронски системи кои меѓусебно комуницираат и овозможуваат висок степен на контрола на царинската стока, примена на законските прописи, анализа на ризик, како и брз и непречен проток на стока и патници. На ваков начин Царинската управи ги исполнува обврските од домашната законска и подзаконска регулатива, обврските превземени од меѓународни договори и претставува клучен фактор во олеснување на трговијата.

Во гореспоменатиот закон пропишано е дека Царинскиот орган нема да дозволи увоз на наведените производи доколку правното лице не е регистрирано во регистрите пропишани со Законот за проширена одговорност на производители за управување со посебни текови на отпад.

Ова практично значи дека за автоматска, системска и целосна примена на оваа одредба, треба да постои системско решение за вршење на проверка во регистрите кои ги води Управата за животна средина, односно вклопување на електронска база на податоци на МЖСПП за наведените регистри, во електронските системи на Царинската управа.

За интегрирање на регистрите во царинските електронски системи, потребен е дефиниран сет на податоци содржани во електронска база, што подразбира најмалку недвосмислено утврден тарифен број/тарифна ознака, број на регистрација на субјектот, како и законскиот акт каде е регулирана обврската.

Од досегашната комуникација со Министерството за животна средина и просторно планирање, министерството располага само со ексел табела која не е применлива во нашите електронски системи и врз основа на неа не може автоматизирано да се спроведува пропишаната увозна царинска постапка.

Напоменуваме дека при спроведување на царинската постапка за увоз, се применува систем за анализа на ризик, кој врз основа на претходно зададени критериуми врши селектирање на царинските декларации на црвени (физичка и документарна контрола), жолти ( документарна контрола) и зелени ( без контрола).

Тоа значи дека еден дел од царинските декларации кои се на зелен канал и кој согласно пропишаните стандарди на СТО и СЦО за олеснување на трговијата се во доминантен процент во царинската постапка (66% во постапка на увоз) воопшто не се предмет на физичка и документарна контрола и кај истите би можело да се утврди дали е исполнет условот за регистрација во регистрите на Министерството за животна средина и просторно планирање, само доколку има автоматизирана и системска контрола.

Примената на членовите во законите за управување со посебни текови на отпад, каде се бара царинскиот орган да не дозволи увоз на стока за која увозникот не е регистриран во регистрите на Управата за животна средина, би значела целосно суспендирање на воспоставениот систем на анализа на ризик и бара контрола на секоја декларација, без оглед на селекцијата на системот.

Ова од друга страна недозволиво би ја успорило увозната процедура, би го зголемило времето потребно за завршување на царинската постапка, би ја блокирало работата на царинскиот орган, наспроти сите напори во светски рамки за олеснување на трговијата и скратување на времето за спроведување царинските формалности.

Изнесената состојба јасно укажува на потреба од системско решение за контрола на регистрирањето на обврзниците во регистрите на Управата за животна средина, како и измена на законските одредби во однос на постапувањето на царинскиот орган, со цел истото да биде реално остварливо.

Во предметниот закон во надлежност на Министерството за животна средина и просторно планирање, Царинскиот орган има обврска која не е во негова надлежност согласно Законот за Царинската управа, односно пропишана е обврска истиот да не дозволи увоз доколку увозникот не е регистриран во Регистарот на производители со проширена одговорност и на тој начин наменсто контрола на стоките треба да се изврши контрола на исполнетост на условите на правното лице за вршење на одредена дејност.

Имајќи го предвид гореспоменатото на барање на Царинската управа во тесна соработка со Министерството за животна средина и просторно планирање предлага измена на Законот за управување со батерии и акумулатори и отпадни батерии и акумулатори („Службен весник на Република Северна Македониј“ бр. 176/21 и бр.3/2025).

1. ЦЕЛИ, НАЧЕЛА И ОСНОВНИ РЕШЕНИЈА НА ПРЕДЛОГОТ НА ЗАКОН

Предложените измени и дополнувања се со цел подобрување на ефикасноста на управувањето со отпадните батерии и акумулатори.

1. ОЦЕНА И ФИНАНСИСКИТЕ ПОСЛЕДИЦИ ОД ПРЕДЛОГОТ НА ЗАКОН ВРЗ БУЏЕТОТ И ДРУГИТЕ ЈАВНИ ФИНАНСИСКИ СРЕДСТВА

Одребите на Предлогот на Законот за изменување и дополнување на Законот за управување со батерии и акумулатори и отпадни батерии и акумулатори немаат дополнителни фискални последици врз Буџетот на Република Северна Македонија и другите јавни финасиски средства.

1. ПРОЦЕНА НА ФИНАНСИСКИТЕ СРЕДСТВА ПОТРЕБНИ ЗА СПРОВЕДУВАЊЕ НА ЗАКОНОТ И НАЧИНОТ НА НИВНОТО ОБЕЗБЕДУВАЊЕ, КАКО И ПОДАТОЦИ ЗА ТОА ДАЛИ СПРОВЕДУВАЊЕТО НА ЗАКОНОТ ПОВЛЕКУВА МАТЕРИЈАЛНИ ОБВРСКИ ЗА ОДДЕЛНИ СУБЈЕКТИ

Предлог на Законот за изменување и дополнување на Законот за управување со батерии и акумулатори и отпадни батерии и акумулатори не повлекува обврска за обезбедување на дополнителни финасиски средства за неговото спроведување и материјални обврски за одделни субејкти.

V. СКРАТЕНА ПОСТАПКА ЗА ДОНЕСУВАЊЕ НА ЗАКОНОТ

Согласно со членот 170 од Деловникот на Собранието на Република Македонија, бидејќи не се работи за сложен и обемен закон, предлагаме Предлог на закон за изменување на Законот за управување со батерии и акумулатори и отпадни батерии и акумулатори да се донесе во скратена постапка.

ПРЕДЛОГ НА ЗАКОН

ЗА ИЗМЕНУВАЊЕ И ДОПОЛНУВАЊЕ НА ЗАКОНОТ ЗА УПРАВУВАЊЕ СО БАТЕРИИ И АКУМУЛАТОРИ И ОТПАДНИ БАТЕРИИ И АКУМУЛАТОРИ

Член 1

Во Закон за управување со батерии и акумулатори и отпадни батерии и акумулатори (\*) („Службен весник на Република Северна Македонија“ број 176/2021 I 3/2025), во член 16 ставот (1) се менува и гласи:

„ (1) Царинскиот орган при увоз на производи од членот 5 од овој закон, на барање на Органот за животна средина или врз основа на проценка на ризик може да ја побара потврдата од членот 11 од овој закон.“

Во член 16 ставот 2 се менува и гласи:

„ (2) Во случај потврдата од став (1) на овој член да не се достави, царинскиот орган нема да дозволи увоз на батерии или акумулатори.“

Ставот (2) станува став (3), а ставот (3) станува став (4).

По ставот (4) се додава нов став (5), кој гласи:

„(5) Царинскиот орган задолжително доставува до Стручниот орган, на квартално ниво, податоци за количината на увезени батерии и акумулатори за производителите од членот 6 точка 10 алинеи а), б), г) и д).“

 Член 2

Овој закон влегува во сила со денот на објавувањето во „Службен весник на Република Северна Македонија.”

ОБРАЗЛОЖЕНИЕ

НА ПРЕДЛОГ НА ЗАКОН ЗА ИЗМЕНУВАЊЕ НА ЗАКОНОТ ЗА УПРАВУВАЊЕ СО БАТЕРИИ И АКУМУЛАТОРИ И ОТПАДНИ БАТЕРИИ И АКУМУЛАТОРИ

1. ОБЈАСНУВАЊЕ НА СОДРЖИНАТА НА ОДРЕДБИТЕ НА ПРЕДЛОГОТ НА ЗАКОН ЗА ИЗМЕНУВАЊЕ И ДОПОЛНУВАЊЕ НА ЗАКОНОТ ЗА УПРАВУВАЊЕ СО БАТЕРИИ И АКУМУЛАТОРИ И ОТПАДНИ БАТЕРИИ И АКУМУЛАТОРИ

Со Предлог на Законот за изменување на Законот за управување со батерии и акумулатори и отпадни батерии и акумулатори ќе се овозможи воспоставување на поголема контрола при увоз и извоз на батерии и акумулатори и отпадни батерии и акумулатори од страна на Царинската управа согласно нејзините законски регулативи и обврски кон Европската Унија и Светската трговска организација.

Со членот 1 од Предлогот во член 16 во ставовот (1) се врши измена со која се утврдува дека Царинскиот орган при увоз на производи од членот 5 од овој закон, на барање на Органот за животна средина или врз основа на проценка на ризик може да ја побара потврдата од членот 11 од овој закон, во ставот (2) се врши измена со која се утврдува дека во случај потврдата од став (1) на овој член да не се достави, Царинскиот орган нема да дозволи увоз на батерии или акумулатори и се додава нов став (5) со кој се предвидува дека Царинскиот орган задолжително доставува до Стручниот орган, на квартално ниво, податоци за количината на увезени батерии и акумулатори за производителите од членот 6 точка 10 алинеи а), б), г) и д).

Со членот 2 од Предлог на Законот се уредува влегувањето во сила на законот чиј рок е од денот на објавувањето во „Службен весник на Република Северна Македонија“.

1. МЕЃУСЕБНА ПОВРЗАНОСТ НА РЕШЕНИЈАТА СОДРЖАНИ ВО ПРЕДЛОЖЕНИТЕ ОДРЕДБИ

Предложените одредби се меѓусебно се поврзани и преставуваат содветна правна целина.

1. ПОСЛЕДИЦИ КОИ ЌЕ ПРОИЗЛЕЗАТ ОД ПРЕДЛОЖЕНИТЕ РЕШЕНИЈА

Со предложените решенија ќе се овозможи воспоставување на поголема контрола при увоз и извоз на батерии и акумулатори и отпадни батерии и акумулатори од страна на Царинската управа согласно нејзините законски регулативи и обврски кон Европската Унија и Светската трговска организација.

ТЕКСТ НА ОДРЕДБИ ОД ЗАКОНОТ КОИ СЕ ИЗМЕНУВААТ И ДОПОЛНУВААТ

Член 16

Увоз на батерии и акумулатори

(1) Царинскиот орган при увоз на производи од членот 5 од овој закон, на барање на Органот за животна средина или врз основа на проценка на ризик може да побара ја потврдата од членот 11 од овој закон.

(2) Во случај потврдата од став (1) на овој член да не се достави, Царинскиот орган нема да дозволи увоз на батерии или акумулатори.

(3) Царинскиот орган ќе го забрани увозот на батерии и акумулатори доколку батериите и акумулаторите не ги исполнуваат барањата утврдени во член 9 на овој закон.

(4) Доколку производителот увезува употребени батерии и акумулатори кои можат да се користат за истата намена, во Република Северна Македонија, на увозот на истите ќе се применуваат одредбите од овој закон исто како да станува збор за увоз на нови производи.

(5) Царинскиот орган задолжително доставува до Стручниот орган, на квартално ниво, податоци за количината на увезени батерии и акумулатори за производителите од членот 6 точка 10 алинеи а),б) г) и д).